《都门除夕》
清代·夏敬渠

千里壮心辞骨肉，三更残蜡对风尘。不须后日催前日，已见今人代昔人。

烛泪正怜除夜影，椒花又颂别年春。可能裘马翩翩地，自著绨袍稳称身。

作者简介：（1705—1787）清江苏江阴人，字懋修，号二铭。诸生。通经史，旁及诸于百家、天文、算数之学。因不得志，广游四方，结交海内豪士。后专事著述。有《野叟曝言》等。